'માંડવી'નું નામ આવેતા જ લાંબો લાંબો દરિયા કિનારો યાદ આવી જાય. તથા એ કિનારાઓ પર જોવા મળતા ઊંટ અને ઘોડાની સવારી કરતા લોકો. અને માંડવીની પ્રખ્યાત દાબેલી ખાતા લોકો... જે છે માંડવીની આગવી ઓળખાણ, પરંતુ આ ઉપરાંત પણ માંડવીમાં ઘણુ જોવા જેવુ છે. સૌ પ્રથમ માંડવીમાં પ્રવેશતા જ જૈન લોકોના 'બોતેર જિનાલય'. આ સ્થળે તમને એક સાથે 72 જિનાલયના દર્શન કરવાનો લાભ મળે છે. ત્ચાર બાદ માંડવીનો દરિયા કિનારો અહી તમે ઊંટ અને ઘોડાની સવારીનો આનંદ માણી શકો છો. આ ઉપરાંત તમે માંડવીની પ્રખ્યાત ખાણીપીણીનો પણ આસ્વાદ મેળવી શકો છો. જો તમને કોઈ ઐતિહાસિક સ્થળ ફરવાની રૂચિ હોય તો તમે અહી આવેલો 'વિજય વિલાસ પેલેસ' ફરી શકો છો. આ પેલેસ બોલીવૂડની ઘણી ફિલ્મો શુટિંગ માટે પણ ઘણો જાણીતો છે. PC: Gujarat Tourism